Likumprojekts

**Grozījumi Kredītiestāžu likumā**

Izdarīt [Kredītiestāžu likum](http://likumi.lv/ta/id/37426-kreditiestazu-likums)ā (Latvijas Republikas Saeimas un Ministru Kabineta Ziņotājs, 1995, 23. nr.; 1996, 9., 14., 23. nr.; 1997, 23. nr.; 1998, 13. nr.; 2000, 13. nr.; 2002, 10., 23. nr.; 2003, 14. nr.; 2004, 2., 12., 23. nr.; 2005, 13., 14. nr.; 2006, 15. nr.; 2007, 7., 12. nr.; 2008, 14., 23. nr.; 2009, 6., 7., 17., 22. nr.; Latvijas Vēstnesis, 2010, 23., 51./52., 160. nr.; 2011, 4. nr.; 2012, 50., 56., 92. nr.; 2013, 61., 106., 193. nr.; 2014, 92. nr.; 2015, 29., 97., 124., 140., 248., 251. nr.; 2016, 117., 241. nr.; 2017, 152., 222. nr.; 2018, 45., 225. nr.; 2019, 52. nr.) šādus grozījumus:

1.  63. pantā:

izteikt pirmās daļas 6. punktu šādā redakcijā:

"6) operatīvās darbības subjektiem – atbilstoši Operatīvās darbības likumā noteiktajam";

izslēgt otrajā daļā skaitli "12.";

papildināt otro daļu ar jaunu otro teikumu šādā redakcijā:

"Šā panta pirmās daļas 4. un 6. punktā minētajā gadījumā procesa virzītājs vai operatīvās darbības subjekts ziņas pieprasa atbilstoši šā panta 3.2 daļā noteiktajam.";

papildināt trešo daļu ar jaunu otro teikumu šādā redakcijā:

"Šā panta pirmās daļas 4. un 6. punktā minētajā gadījumā kredītiestāde ziņas sniedz atbilstoši šā panta 3.2 daļā noteiktajam.";

papildināt pantu ar 3.2 daļu šādā redakcijā:

"(32) Kārtību, kādā procesa virzītājs un operatīvās darbības subjekts pieprasa un kredītiestāde darījuma pārraudzības gadījumā sniedz ziņas un tās rīcībā esošās neizpaužamās ziņas, šo ziņu sniegšanas termiņu, pieprasījuma veidlapas paraugu un mašīnlasāmo datu struktūru nosaka Ministru kabinets."

2. Papildināt 64. pantu ar 1.1 daļu šādā redakcijā:

"(11) Kredītiestādei, saņemot šā likuma 63. panta 3.2 daļā minēto pieprasījumu, nav tiesību par to informēt klientu, trešo personu vai kredītiestādes darbiniekus, kas nav saistīti ar attiecīgā pieprasījuma izpildi, izņemot darbiniekus, kuriem saskaņā ar normatīvajiem aktiem jāveic darbības saistībā ar šo pieprasījumu noziedzīgi iegūtu līdzekļu vai terorisma finansēšanas novēršanas jomā un iekšējā audita vajadzībām. Minētā informācija ir neizpaužamas ziņas, kas nav valsts noslēpums. Katrs, kas ziņas par šā likuma 63. panta 3.2 daļā minēto pieprasījumu tīši vai netīši darījis zināmas atklātībai vai izpaudis personām, kurām nav tiesību saņemt attiecīgo informāciju, ir saucams pie kriminālatbildības likumā noteiktajā kārtībā."

Likums stājas spēkā 2021. gada 1. janvārī.

Iekšlietu ministrs

S. Ģirģens